Indian Bengali sizzling Vegetable Cooking Recipes


Mile sur mera tumhara
Contact Admin
About me

.



















Free
Bengali
Fonts
Downloa








Indian Vegetable Recipes, How to Cook Vegetable
Indian Bengali sizzling cooking recipe site is providing you the information on how to cook vegetable Indian Bengali style. You'll find some of the most unique and interesting recipes here! You will learn how to cook a multitude of delicious Food mostly simple & easy. I believe cooking is an art & you add spice, salt & oil according to your liking; most of it is everyday cooking.

শতমূলী
উপকরণঃ অ্যাসপ্যারাগাস ১ আটি (১০/১২ টি) ১ ইঞ্ছি লম্বা করে কাটা, রসুন কুচি ২চা, কাঁচালঙ্কা কুচি ২ঠি, হলুদ গুঁড়ো ১চাঃ, কালজিরা, নুন ও তেল।
প্রনালি; ফ্রাইপ্যানে তেল গরম করে কালজিরা দিন, কালজিরা ফুটে উঠলে রসুন ভাজুন, ভাজা হয়ে গেলে অ্যাসপ্যারাগাস, কাঁচালঙ্কা, হলুদ ও নুন দিয়ে এক সাতে নেড়ে ৫মিনিট ডেকে সিদ্ধ করে গরম গরম খেতে দিন।
কাশ্মীরি আলুর দম :
উপকরণ:  আলু,  টমেটা,  পরিমাণমতো তেল,  লবণ,  হলুদ,  মেথি,  তেজপাতা,  মরিচের গুঁড়া,  আদা, জিরা, ধনে কাশ্মীরি লঙ্কার গুড়ো l
প্রণালি:  প্রথমে আলু কেটে নিতে হবে। আলুর আকার যদি ছোট হয় তবে আস্ত আলু, বড় হলে দুই টুকরো করে কেটে নিতে হবে। তারপর আলু লবণ, হলুদ দিয়ে মেখে ডুবোতেলে ভেজে নিতে হবে। ভাজার পরে কড়াইয়ে অল্প তেল দিতে হবে। তেলের মধ্যে প্রথমে মেথি ফোড়ন দিয়ে তারপর তেজপাতা, আদা, জিরা, ধনে, হলুদের গুঁড়া, মরিচের গুঁড়া ও পরিমাণমতো লবণ দিয়ে পেস্টের মতো করে ঢেলে দিতে হবে। বেশ কিছুক্ষণ কষানোর পর যখন তেল ছাড়বে তখন আলুগুলো ঢেলে দিতে হবে। এর মধ্যে টমেটো দিন আর কাশ্মীরি লঙ্কার গুড়ো,আলু কিছু সময় নাড়াচাড়া করে নিতে হবে। এরপর সামান্য জল দিয়ে কিছু সময় আলু দমে রাখতে হবে। তেল ওপরে উঠলে এরপর সামান্য পরিমাণে চিনি দিতে হবে পরিমাণমতো লবণদিয়ে কিছুক্ষণ রেখে আলুর দম পরিবেশন করতে হবে।
সরষে বেগুন
উপকরণঃ বেগুন ২৫০ গ্রাম, আস্ত সরষে ৩ চা চামচ,  পেঁয়াজ কুচি ২টি, সরষে বাটা ২ চা চামচ, রসুন কুচি ১চা চামচ, আদাবাটা ১চা চামচ, হলুদ গুঁড়ো ১চাঃ, কাঁচালঙ্কা ৬ঠি,নুন ও তেল।
প্রনালি; কড়াইতে তেল গরম করে আস্ত সরষে দিন, সরষে ফুটে উঠলে রসুন ও পেঁয়াজ ভাজুন, ভাজা হয়ে গেলে বেগুন, আদাবাটা, কাঁচালঙ্কা, হলুদ ও নুন দিয়ে এক সাতে নেড়ে ডেকে সিদ্ধ করে নামিয়ে নিন।
পালংশাক
উপকরণঃ পালংশাক ৮০০ গ্রাম কুচি, আস্ত মেথি ১চা চামচ (অথবা রসুন কুচি ৩চা চামচ), কাচালঙ্কা ৬ঠি, নুন ও তেল।
প্রনালি; কড়াইতে তেল গরম করে মেথি (অথবা রসুন) দিন, মেথি ফুটে উঠলে পালংশাক কাঁচালঙ্কা ও নুন দিয়ে এক সাতে নেড়ে (না ডেকে) সিদ্ধ করে নামিয়ে নিন।
লাবড়া:
উপকরণ:  সব ধরনের সবজি (গাজর, পেঁপে, বেগুন, আলু, চিচিঙ্গা) তিন কাপ, তেজপাতা দুটি, লেবুপাতা একটি, পাঁচফোড়ন দুই চা চামচ, ঘি চার ভাগের এক কাপ, আদা বাটা দুই চা চামচ, শুকনা মরিচ তিন থেকে চারটি, হলুদ গুঁড়া এক চা চামচ, ধনে গুঁড়া এক চা চামচ, জিরা গুঁড়া এক চা চামচ, চিনি এক চা চামচ ও লবণ স্বাদমতো।
প্রণালি: কড়াইতে ঘি গরম করে পাঁচফোড়ন ও শুকনা মরিচের ফোড়ন, তেজপাতা ও আদা বাটা দিয়ে নেড়ে বাকি সব গুঁড়া মশলা ও সবজিসহ কষিয়ে সামান্য জল দিয়ে (সাত থেকে আট মিনিট) ঢেকে রাখুন। সবজি সিদ্ধ হয়ে মাখা মাখা হয়ে এলে লেবুপাতা ও চিনি দিয়ে নেড়ে নামিয়ে পরিবেশন করুন।
আলু বড়া:
উপকরণ : ৪ টি মাঝারি মাপের আলু খোসা ছাড়িয়ে রাখা, আধ চাচামচ ধনেগুড়ো, ১ চাচামচ শুকনো মরিচ গুঁড়ো, ২ টেবিলচামচ ধনেপাতাকুচি, ১ চাচামচ লবণ, তেল ভাজার জন্য l
ব্যাটার তৈরির জন্য : ২০০ গ্রাম বেসন, আধ চাচামচ লবণ, আধ চাচামচ মরিচ গুঁড়ো, আধ চাচামচ রসুন বাটা, আধ চাচামচ আদা কুচি, ১ টেবিলচামচ ধনেপাতাকুচি, ৪০০ মিলি পানি
প্রণালী : আলু সেদ্ধ করে নিন। এবার সেদ্ধ আলু চটকে তার সঙ্গে সব উপকরণ দিয়ে মেখে নিন। এবার একটা আলাদা বাটিতে ব্যাটার তৈরি করতে হবে। বেসনের সঙ্গে ব্যাটার তৈরির সব উপকরণ মিশিয়ে অল্প অল্প জল দিয়ে মেশাতে থাকুন। মসৃণ পেস্ট তৈরি করে নিন। এবার কড়াইতে বেশি করে তেল দিন। আলুর মিশ্রণ থেকে ছোট ছোট বল গড়ে নিন। এবার এই বল গুলিতে ব্যাটারে ডুবিয়ে ধীরে ধীরে তেলে ছেড়ে দিন। এবার বল গুলিকে কড়া করে ভেজে নিন। বাদামী রঙ না ধরা পর্যন্ত ডিপ ফ্রাই করুন। এবার বলগুলি থেকে অতিরিক্ত তেল ঝড়িয়ে নিয়ে নিন। ইচ্ছে মতো গার্নিশ করে গরম গরম পরিবেশন করুন মজাদার আলুর বড়া।
শুক্তো..
উপকরণ:পেঁপে,উচ্ছে,আলু,বেগুন,কাঁচকলা,শজনেডাঁটা,শিম,মুলা,বড়ি,দুধ,ঘি,তেজ পাতা,পাঁচ ফোরন,সরিষা বাটা,তেল প্রয়োজন মতো।
প্রণালি:সবজি একটু লম্বা করে কেটে ধুয়ে রাখতে হবে। কড়াইয়ে তেল দিয়ে পাঁচ ফোরন ও তেজ পাতা দিয়ে সব্জি ও বড়ি গুলো ভেজে রাখতে হবে, কড়াইয়ে তেল দিয়ে সরিষা বাটা ভালো করে কষাতে হবে।মসলা কষানো হলে সব সবজি দিয়ে ভালো করে কষিয়ে জল দিয়ে ঢেকে দিতে হবে।শেষে বড়ি ও দুধ ও ঘি দিয়ে মাখা মাখা হলে নামাতে হবে।
পালং পনির:
উপকরণঃ পালং শাক ২০০ গ্রাম, পনির – ১০০ গ্রাম, সাদা তেল ১ টেবিল চামচ, নুন গোলমরিচ স্বাদ অনুযায়ী, পেঁয়াজ ১টা, কুচোনো রসুন ৪/৫ কোয়া, জয়িত্রি গুঁড়ো ১ চিমটে, চিজ কোরানো ১ টেবিল চামচ।
প্রণালীঃ কড়াইতে সাদা তেল দিয়ে পনির গুলোকে হালকা ভেজে নুন জলে ডুবিয়ে রাখুন এতে পনির গুলো নরম থাকবে,ভাপানো পালং জল ঝরিয়ে একেবারে শুকনো করে নিন।মাখন অথবা তেল গরম হলে পেঁয়াজ ও রসুন কুচি দিন। হালকা ভেজে সামান্য নেড়ে পালং দিন।ভাল করে মেশান।আবার পালং নামিয়ে মিক্সিতে পেস্ট করে নিন,নুন মরিচ, জয়িত্রি দিন।এবার একটা কড়াইতে তেল গরম করে পালংটা দিয়ে সামান্য ভেজে রাখা পনির গুলো আরও কিছুক্ষণ রান্না করে নামান।কোরানো চিজ দিয়ে পরিবেশন করুন।
এঁচড় বিরিয়ানি
উপকরণ : সামান্য লবণ ও হলুদ দিয়ে সেদ্ধ করে নেওয়া এঁচড় ৯০০ গ্রাম, ভিজিয়ে রাখা জল ঝরানো বাসমতি চাল ৩ কাপ, নারকেল বাটা পৌনে এক কাপ, টমেটো বাটা ১ কাপ, তেজপাতা ২টি, ঘি সিকি কাপের একটু বেশি, আদা বাটা ১ টেবিল চামচ, হলুদ গুঁড়া ১ চা-চামচ, লাল মরিচের গুঁড়া ১ চা-চামচ, জিরা গুঁড়া ১ চা-চামচ, ভাজা গরম মসলা গুঁড়া দেড় চা-চামচ, হিং ১ চিমটি, দারচিনি ৪ টুকরো, গোটা জিরা ১ চা-চামচ, পেঁয়াজ কুচি এক কাপ, সাদা তেল সিকি কাপ, গরম পানি সাড়ে চার কাপ, কাজুবাদাম আধা কাপ, কিশমিশ আধা কাপ, কাঁচা ও পাকা মরিচ ৬টি, লবণ স্বাদ অনুযায়ী, চিনি ২ চা-চামচ।
প্রণালি :ফ্রাইপ্যান বা কড়াইয়ে ঘি গরম করে আধা কাপ পেঁয়াজ বেরেস্তা করে উঠিয়ে রাখুন। একই ঘিয়ের মধ্যে ২টি দারচিনি ও তেজপাতার ফোড়ন দিয়ে চাল দিয়ে ভেজে উঠিয়ে রাখুন। এবার সাদা তেল গরম করে হিংয়ের ফোড়ন দিন। এতে গোটা জিরা, তেজপাতা ও বাকি দুটি দারচিনির ফোড়ন দিয়ে অবশিষ্ট পেঁয়াজ দিয়ে বাদামি করে ভেজে নিন। তারপর ১ টেবিল চামচ কাজুবাদাম উঠিয়ে রেখে বাকি কাজুবাদাম দিয়ে কিছুক্ষণ ভেজে নিন। তাতে হলুদ-মরিচের গুঁড়া, জিরা গুঁড়া, আদা বাটা ও টমেটো বাটা দিয়ে ভালো করে কষিয়ে নিন। ১ টেবিল চামচ কিশমিশ উঠিয়ে রেখে বাকি কিশমিশ দিয়ে কিছুক্ষণ নাড়ুন। সামান্য জল দিয়ে অল্প আঁচে কষিয়ে নিন।কষানো মসলায় এক চা-চামচ
মটর পনির মাসালা
উপকরণ : পনির ৩০০ গ্রাম, মটর ১০০ গ্রাম, আদা বাটা ১/২ চামচ, রসুন বাটা ১/২ চামচ, জিরা গুঁড়া ১ চা চামচ, মরিচ গুঁড়া ১/২ চা চামচ, হলুদ গুঁড়া ১/২ চামচ, কাঁচামরিচ স্লাইস ৩ টুকরো, কাজুবাদাম বাটা ৫০ গ্রাম, দই ৫০ গ্রাম, পেঁয়াজ বাটা ১০০ গ্রাম, গরম মসলার পাউডার ১/২ চামচ, টমেটো কেচাপ ১ চা চামচ, ঘি অথবা বাটার ১ চা চামচ, ধনে পাতা কুচি ১/২ চা চামচ, আদা স্লাইস ১/২ চামচ।
প্রস্তুত প্রণালি : পনির কিউব করে কেটে তেলে হাল্কা ভেজে জলে ডুবিয়ে রাখুন। মটরশুঁটি ডাল থেকে খোসা ছড়িয়ে মটর বের করে নিন। কড়াইতে তেল গরম করে এর মধ্যে সব মসলা দিয়ে ভালোমতো কষিয়ে নিন। মসলা জল দিয়ে অন্ততপক্ষে ১/২ ঘণ্টা কষাতে হবে, যাতে মসলার রঙ সাদা হলদে হয়। মসলা কষানো হলে এর মধ্যে পনির ও মটরশুঁটি দিন। একটু জল দিয়ে অল্প আঁচে ঢেকে দিয়ে ৫ মিনিট দমে থাকার পর গরম মসলা পাউডার, ধনেপাতা কুচি, আদা স্লাইস দিয়ে পরিবেশন করতে হবে।
সবজি মালাইকারি
উপকরণ : ফুল কপি ৩ কাপ, গাজর ৩ কাপ, পেঁপে ৩ কাপ, মটরশুটি ১ কাপ, আলু ৩ কাপ, বরবটি টুকরা ১ কাপ, নারিকেলের দুধ ২ কাপ, পেঁয়াজ কুচি ৩ টেবিল চামচ, কাচামরিচ ৩\৪ টি, আদাবাটা ১ টেবিল চামচ, রসুন বাটা ১\২ টেবিল চামচ, মরিচ গুড়া ১\২ চা চামচ, হলুদ গুড়া ১\২ চা চামচ, ধনে গুড়া ১/২ চা চামচ, জিরা গুড়া ১\২ চা চামচ, গরম মশলা গুড়া ১ চা চামচ, লবণ স্বাদমতো, ঘি\তেল ৩ টেবিল চামচ, চিনি ১ চা চামচ
প্রণালী : কড়াইতে ঘি দিন।গরম হলে পেঁয়াজকুচি বাদামী করে ভাজতে হবে।গরম মশলা ব্যতীত সব বা্‌টা ও গুড়া মশলা জল দিয়ে কষাতে হবে মশলা থেকে তেল আলাদা হলে নারিকেল দুধ দিতে হবে।ফুটে উঠলে যে সবজি দেরিতে সিদ্ধ হবে সেটি আগে দিতে হবে আর যে সবজি তাড়াতাড়ি সিদ্ধ হবে সেটি পরে দিতে হবে।লবণ ও চিনি দিতে হবে।মাঝারি আচে সিদ্ধ করতে হবে।সবজি সিদ্ধ হলে ঝোল মাখা মাখা হয়ে গেলে গরম মশলা গুড়া দিতে হবে।
বেগুনভর্তা
উপকরণ : বড় বেগুন ১টি, পেঁয়াজ কুচি আধা কাপ, ধনেপাতা কুচি অল্প, কাঁচামরিচ কুচি ৫-৬টির, লবণ স্বাদ অনুযায়ী, সরিষার তেল পরিমাণমতো।
প্রস্তুত প্রণালি: আস্ত বেগুন প্রথমে ধুয়ে নিয়ে মাঝখান দিয়ে দু’ভাগ করে সামান্য তেল ও লবণ মাখিয়ে ওপরে অল্প জল ছিটিয়ে একটি কড়াইয়ে ঢেকে চুলোয় রেখে পোড়াতে হবে। এরপর বেগুন সেদ্ধ হয়ে এলে এর ওপরের খোসা ছাড়িয়ে রাখতে হবে। অপর একটি পাত্রে কুচি করা পেঁয়াজ, ধনেপাতা কুচিও মরিচ কুচি, সামান্য লবণ ও সরিষার তেল দিয়ে ভালো করে মাখিয়ে তাতে সেদ্ধ করা বেগুন দিয়ে আবার হাত দিয়ে ভালো করে মাখিয়ে তৈরি করুন বেগুনের ভর্তা।
আলু-পরোটা
উপকরণ: (ক) ময়দা ২ কাপ, ডিম ১টি, লবণ ১ চিমটি, তেল/ঘি ২ টেবিল-চামচ, কুসুম গরম পানি পরিমাণমতো, তেল ভাজার জন্য।
পুরের জন্য: সেদ্ধ আলু ১ কাপ (চটকে নেওয়া), বেরেস্তা ১ টেবিল-চামচ, (শুকনো মরিচ ২টি, জিরা আধা চা-চামচ, এলাচ ১টি, দারচিনি ১ টুকরা) ১ টেবিল-চামচ তেল দিয়ে ভেজে বেটে নিতে হবে। লবণ স্বাদমতো। সব উপকরণ দিয়ে মাখিয়ে আলু ভর্তার মতো গোল গোল করে নিতে হবে।
প্রণালি: (ক) উপকরণের তেল ছাড়া বাকি সব উপকরণ দিয়ে মাখিয়ে নরম করে ডো তৈরি করতে হবে। এরপর চার ভাগ করতে হবে। প্রতিটিতে মাঝখানে আলুর পুর দিয়ে ভালো করে মুখ বন্ধ করে বেলে নিতে হবে। এবার তাওয়ায় ২ টেবিল-চামচ তেল দিয়ে দুই পিঠ ভেজে নিতে হবে।
মচমচে ফুলকপি
উপকরনঃ ফুলকপির ফুল- ১০-১২ টা (১ ইঞ্চি করে কাটা) চালের গুঁড়া - ৪ টেবিল চামচ, কর্ণফ্লাওয়ার - ১ টেবিল চামচ, জিরা গুঁড়া - ১/২ চা চামচ লাল মরিচ গুঁড়া - ১/ ২ চা চামচ, হলুদ গুঁড়া - ১/৪ চা চামচ, ডিম - ১ টা, সয়া সস- ১ চা চামচ, চিনি - ১/২ চা চামচ, লবণ - ১/২ চা চামচ + ১ চা চামচ, পানি - ৩ টেবিল চা চামচ (ব্যাটার বানানোর জন্য), তেল- ডুবো তেলে ভাজার জন্য l
পদ্ধতিঃ একটি বাটিতে চালের গুঁড়া, কর্ণফ্লাওয়ার, জিরা গুঁড়া, লাল মরিচ গুঁড়া, হলুদ গুঁড়া, ১/২ চা চামচ লবণ ও চিনি নিয়ে ভাল করে মিশিয়ে রাখুন।অন্য একটি বাটিতে ডিম বিট করে তাতে সয়া সস ও জল দিয়ে মিশিয়ে নিন।এবার ডিমের মিশ্রনটি চালের গুঁড়ার মিশ্রনের সাথে দিয়ে ব্যাটার বানিয়ে নিন এবং ১০-১২ মিনিট রেখে দিন।একটি পাত্রে জল ও ১ চা চামচ লবণ দিয়ে ফুটাতে দিন। জল ফুটে উঠলে তাতে ফুলগুলো দিয়ে দিন এবং ৫-৬ মিনিট বা ফুল হাল্কা নরম না হওয়া পর্যন্ত সিদ্ধ করুন।তারপর ছাকনিতে ফুলগুলো জল ঝরিয়ে রাখুন। এবার প্যানে ভাজার জন্য তেল গরম করুন। তেল গরম হলে একটি ফুল ব্যাটারে ডুবিয়ে সাবধানে তেলে ছাড়ুন। সব পাশ হাল্কা বাদামী করে ভেজে তুলুন। (ভাজার সময় তাড়াহুড়া করবেন না, তাহলে মচমচে হয়ে উঠবে না) ভাজা হয়ে গেলে পেপার টাওয়েলে বা টিস্যুতে তুলে নিন। এভাবে সব ফুলগুলো ভেজে গরম গরম নাস্তায় অথবা খিচুড়ির সাথে পরিবেশন করুন।
বেগুন মালাইকারি.
উপকরণ : বেগুন (মাঝে ফালি করা) ৪টি, হলুদ আধা চা চামচ, লবণ ১ চা চামচ, মরিচ গুঁড়া আধা চা চামচ, ধনে গুঁড়া আধা চা চামচ, রসুন বাটা ১ টেবিল চামচ, পেঁয়াজ ১/৪ কাপ, পেঁয়াজ কুচি আধা কাপ, টকদই আধা কাপ, পোস্ত দানা বাটা ২ টেবিল চামচ, নারিকেলের দুধ ১ কাপ, কাঁচামরিচ ৫/৬টা, তেল আধা কাপ, ধনেপাতা কুচি আধা কাপ, তেঁতুলের ঘন রস ১/৪ কাপ।
প্রণালি : বেগুনগুলো হলুদ, লবণ মেখে তেলে হালকা ভেজে রাখতে হবে। ওই তেলে কাঁচামরিচ ও ধনেপাতা কুচি ছাড়া সব উপকরণ দিয়ে কষাতে হবে। মসলা থেকে তেল বের হওয়ার আগ পর্যন্ত ভাজা বেগুন দিয়ে ঢেকে দিতে হবে, ৫-৭ মিনিট পরে কাঁচামরিচ দিয়ে নামাতে হবে। পরিবেশনের আগে তেঁতুলের রস ও ধনেপাতা কুচি দিয়ে পরিবেশন করতে হবে।
ফুলকো লুচি:
উপকরণ: ময়দা ১ কাপ, গুঁড়া দুধ ১ টেবিল চামচ, টক দই ১ টেবিল চামচ, তরল দুধ পরিমাণমতো, চিনি ১ চা চামচ, লবণ হাফ চা চামচ, ঘি ১ টেবিল চামচ, তেল প্রয়োজনমতো।
প্রণালি: একটি পাত্রে ময়দা, গুঁড়া দুধ, চিনি, লবণ, টক দই ও ঘি দিয়ে ময়ান করে এরপর তরল দুধ দিয়ে আবার ময়ান করে লুচির খামির তৈরি করে নিতে হবে। এরপর ছোট ছোট করে কেটে লুচি বেলে গরম ডুবো তেলে ভেজে গরম গরম পরিবেশন করতে হবে।
ভেজিটেবেল পাকোড়া
উপকরণ : ময়দা ১ কাপ, আদা বাটা ১ টেবিল চামচ, রসুন বাটা ১ টেবিল চামচ, হলুদ বাটা ১ টেবিল চামচ, তেল ২ টেবিল চামচ, জিরা বাটা ১ চা-চামচ, লবণ দেড় চা চামচ, কাঁচামরিচ ১-২টি, পেঁয়াজ কাটা ১ টেবিল চামচ, আলু ১টি ছোট, বেগুন ১টি, বাঁধাকপি ২০০ গ্রাম, গাজর ১টি, ক্যাপসিকাম ১টি, পেঁয়াজ কুচি দেড় কাপ।
প্রস্তুত প্রণালি : আলু সিদ্ধ করে খোসা ছাড়িয়ে ডাইস আকারে কেটে নিন। সব সবজিই ডাইস আকারে কাটুন। ময়দা, রসুন, হলুদ, আদা, লবণ, পানি, সবকিছু মিশিয়ে মিশ্রণটি আধা ঘণ্টা গরম কোনো স্থানে রেখে দিন। এবার মিশ্রণটির সঙ্গে সবজিগুলো মাখান। ডুবো তেলে ভেজে গরম গরম পরিবেশন করুন চিলি সসের সঙ্গে।
ফুলকপির চপ
উপকরণ : ফুলকপি টুকরা করা ১টি, আদা বাটা, মরিচ গুঁড়ো ১ চা চামচ করে, জিরা গুঁড়ো, ধনে গুঁড়ো আধা চা চামচ করে, বেসন ও ময়দা ১ কাপ করে, লবণ স্বাদমতো, তেল ভাজার জন্য, জল পরিমাণমতো।
প্রণালী : ফুলকপির টুকরাগুলো লবণ জলে ভাপ দিন। তেল বাদে সব উপকরণ একসঙ্গে মেখে ব্যাটার তৈরি করুন। ফুলকপির টুকরা ব্যাটারে চুবিয়ে ডুবোতেলে বাদামি করে ভাজুন।








Reciprocal Link
© Copyright 2006 All Rights Reserved
Design by Kishor Bhattacharjee

Contact Admin
About me